section_heading: Karijera
paragraph_text: Ambrose je svoju karijeru započela u njujorškom kazalištu, većinom u Off-Broadway produkcijama. Njezina rana karijera također uključuje i glumačke izvedbe u televizijskim serijama, pogotovo kao gostujuća glumica u seriji Zakon i red. Prvu filmsku ulogu imala je u filmu In & Out iz 1997. godine, a odmah potom prva veća uloga bila je ona u komediji Can't Hardly Wait iz 1998. godine. Glavnu ulogu, kao Florence "Chicklet" Forrest, imala je u kultnom filmu Psycho Beach Party 2000. godine. Godine 2001. Ambrose je započela glumiti u televizijskoj seriji Dva metra pod zemljom. Za svoju je ulogu u toj seriji nominirana za prestižnu televizijsku nagradu Emmy u kategoriji najbolje sporedne glumice i to dva puta (2002. i 2003. godine).